Anna Meredith, 2022
**Anna Meredith** (g. 1978 m. sausio 12 d.) – britų elektroninės ir akustinės muzikos kompozitorė ir atlikėja. Ji yra reziduojanti BBC Scottish Symphony Orchestra kompozitorė, bei Sinfonia ViVA narė.

2016 m. Meredith išleido savo debiutinį albumą „Varmints", kuris pelnė metų škotiško albumo apdovanojimą elektronikos stiliaus muzikos kategorijoje.

Karjera
-------

Meredith gimė *Tufnell Park*, šiaurės Londone, o po dvejų metų persikėlė į Škotiją, *South Queensferry*. Muzikos bakalaurą su pagyrimu baigė Jorko universitete, o Londono karališkojoje muzikos kolegijoje įgijo magistro laipsnį. 2003-iais metais tapo Constant ir Kit Lambert nare Londono karališkojoje muzikos kolegijoje.

Kompozitorė didesnio publikos dėmesio susilaukė po savo kūrinio „Froms" premjeros 2008 m. BBC Last Night of the Proms koncertui, kuris buvo transliuojamas 40 mln. klausytojų. BBC užsakymu kompozitorė taip pat sukūrė savo pirmąją operą „Tarantula in Petrol Blue" (libreto autorius – Philip Ridley) bei „Concerto for Beatboxer and Orchestra" bendradarbiaujant su beatboxer’iu Shlomo. Meredith buvo paskirta komisijos nare konkurse „BBC Young Musician of the Year" bei mentore TV laidoje „Classical Goldie", yra dažna viešnia BBC Proms, BBC 3, BBC 4 radijo laidose.

2009 m. buvo nominuota Times Breakthrough apdovanojimui o 2010 m. laimėjo Paul Hamlyn fondo įsteigtą kompozitoriaus prizą.

Taip pat minėtini Meredith kūriniai – „Four Tributes to 4am" orkestrui, elektronikai ir vizualizacijoms (Eleanor Meredith), bei „HandsFree", parašytas Nacionaliniam jaunimo orkestrui „PRS NewMusic20x12" festivalio užsakymu ir sulaukęs daug gerų atsiliepimų po premjeros 2012 m. Liverpulio kultūrinėje olimpiadoje.

Šalia akademinės veiklos Meredith taip pat aktyviai kuria elektroninę muziką, kurią atlieka įvairiose Europos šalyse, su tokiais atlikėjais kaip These New Puritans, James Blake, Seb Rochford ir Max de Wardener.

2012 m. įrašų kompanija „Moshi Moshi Records" išleido debiutinį kompozitorės EP „Black Prince Fury", kuris buvo palankiai prilygintas avangardinio džiazo kompozitoriaus Moondog kūrybai.

2013 m. rugpjūtį „Moshi Moshi Records" ir „VF Editions" išleido antrąjį Meredith EP „Jet Black Raider". Interviu interneto žurnalui „Pitchfork" Meredith pažymėjo, kad šiame EP naudojami akustiniai klarneto, vokalo, golokos, būgnų, violončelių garsai, skirtingai nei „Black Prince Fury", kuriame naudojami vien sintetiniai garsai.

Meredith debiutinis albumas „Varmints", buvo išleistas 2016 m. kovą.

Diskografija
------------

**Albumai**

* *Varmints* (2016)

**EP**

* *Black Prince Fury* (2012)
* *Jet Black Raider* (2013)

Šaltiniai
---------

1. 1 2 3  Chilton, Martin (2012-01-05). „A concert without musical instruments". *Daily Telegraph*. London. Nuoroda tikrinta 2013-08-09.
2. 1 2 3  Snapes, Laura. „Rising: Anna Meredith". *Pitchfork*. Pitchfork Media Inc. Nuoroda tikrinta 2013-08-15.
3. ↑  „Sinfonia Viva to feature Derby's 'night sounds'". *BBC News*. 2010-10-07. Nuoroda tikrinta 2013-08-15.
4. 1 2 3  „Composer Anna to spend two years with Viva". *Derby Telegraph*. 2009-12-24. Nuoroda tikrinta 2013-08-15.[neveikianti nuoroda]
5. 1 2 3  Bruce, Keith (2003-10-03). „Anna is calling the tune; The Royal College of Music is breaking with tradition to award Scot Anna Meredith its composers' fellowship". *Glasgow Herald*. p. 17.
6. ↑  Hewett, Ivan (2008-09-11). „Anna Meredith: daring, challenging -and a recipe for chaos". *Daily Telegraph*. London. Nuoroda tikrinta 2013-08-15.
7. ↑  Barber, Martin (2009-02-24). „National apdovanojimuose, Sillis". *BBC News*. Nuoroda tikrinta 2013-08-15.
8. ↑  „Previous awards". Paul Hamlyn Foundation. Suarchyvuotas originalas 2014-05-21. Nuoroda tikrinta 2013-08-15.
9. ↑  „About Viva". Sinfonia Viva. Suarchyvuotas originalas 2012-04-06. Nuoroda tikrinta 2013-08-15.
10. ↑  Ashley, Tim. „NYO/Daniel – review". Guardian News and Media Limited. Nuoroda tikrinta 2013-08-15. „It's a tour de force for the NYO, who performed it from memory and were greeted with a standing ovation, richly deserved."
11. ↑  „Press Release: Ether 2011" (PDF). Southbank Centre. Suarchyvuotas originalas (PDF) 2013-10-29. Nuoroda tikrinta 2013-08-15.
12. ↑  Šablonas:MusicBrainz release group
13. ↑  Powell, Mike. „Anna Meredith: Black Prince Fury". Pitchfork Media Inc. Nuoroda tikrinta 2013-08-15. „like Moondog... Meredith's music feels dense, busy and isolated, but essentially fun, as though it was designed first and foremost to amuse the people making it"
14. ↑  „ELECTRONIC COMPOSER ANNA MEREDITH RETURNS WITH STRIKING SECOND EP "JET BLACK RAIDER"". The Vinyl Factory. Nuoroda tikrinta 2013-08-15.
15. ↑  „Anna Meredith – Jet Black Raider EP". Moshi Moshi Records. Suarchyvuotas originalas 2013-08-15. Nuoroda tikrinta 2013-08-15.
16. ↑  „LISTEN: Anna Meredith Announces Debut Album". Moshi Moshi Records. Nuoroda tikrinta 2016-01-12.[neveikianti nuoroda]

Nuorodos
--------

* Oficialus puslapis